Majlis Bandaraya Subang Jaya

Majlis Bandaraya Subang Jaya merupakan kerajaan tempatan yang mentadbir Bandar raya Subang Jaya, Selangor. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis. Sejarah Pada tahun 1994, Kerajaan Negeri Selangor telah memutuskan untuk menaik taraf Majlis Daerah Petaling kepada Majlis Perbandaran dan menamakannya sebagai Majlis Perbandaran Subang Jaya. Tujuan kenaikan taraf ini ialah untuk menyusun semula organisasi pentadbiran bagi menghadapi tekanan pembangunan fizikal, sosial, ekonomi dan pemuliharaan alam sekitar. Melalui warta Kerajaan Negeri Selangor No: 26, Majlis Perbandaran Subang Jaya telah diwartakan pada 2hb Januari 1997 mengikut pelan warta 1192 dengan keluasan 161.8 kilometer persegi dan terbahagi kepada 3 zon utama iaitu Zon Damansara (Subang Jaya, Bukit Lanchong), Zon Puchong (keseluruhan Puchong) dan Zon Seri Kembangan (Serdang, Seri Kembangan, Universiti Putra Malaysia dan sebahagian hutan simpan Air Hitam). Seluruh kawasan pentadbiran Majlis Perbandaran Subang Jaya terletak dalam kawasan Pentadbiran Daerah Petaling. Majlis Perbandaran Subang Jaya telah dilancarkan secara rasmi oleh Menteri Besar Selangor, YAB Dato' Seri Dr Haji Abu Hassan Omar pada 25 April 1998. Pada 20 Oktober 2020, Majlis Perbandaran Subang Jaya dinaik taraf menjadi Majlis Bandaraya Subang Jaya. Datuk Bandar TPr. Noraini Roslan (20.10.2020 - 2021) Tn. Mohd Fauzi bin Mohd Yatim Wakil Rakyat Parlimen Ahli Parlimen Shah Alam YB Tuan Azli Yusof Ahli Parlimen Kota Raja YB Datuk Seri Mohamad Sabu Ahli Parlimen Subang YB Tuan Wong Chen Ahli Parlimen Puchong YB Puan Yeo Bee Yin Dewan Negeri Selangor ADN Batu Tiga YB Tuan Danial Al-Rashid ADN Kota Kemuning YB Tuan Preakas Sampunathan ADN Subang Jaya YB Puan Michelle Ng Mei Sze ADN Kinrara YB Tuan Ng Sze Han ADN Seri Kembangan YB Puan Wong Siew Ki ADN Seri Serdang YB Tuan Abbas Salimi Azmi Ahli Majlis Pautan luar Portal Rasmi Majlis Perbandaran Subang Jaya Rujukan